શહેર-જિલ્લામાં પીપલોદ, રાંદેર રોડ અને દાંડી રોડ સહિત પાંચ શાખા ધરાવતી રાયન ઇન્ટરનેશનલ સ્કુલ બસના ડ્રાઇવર અને કંડકટરો બુધવારે સવારની પાળીના સમયે જ હડતાળ પર ઉતરી ગયા હતા. સ્કૂલ બની આવતા બસની રાહ જોઇને ઉભેલા વિદ્યાર્થીઓ અને વાલીઓ મુંઝવણમાં મુકાયા હતા. અભ્યાસ નહિ બગડે તે માટે વાલીઓએ પોતાના બાળકોને મુકવા સ્કુલ સુધી દોડવું પડ્યું હતું. ઉલ્લેખનીય છે કે શહેર-જિલ્લામાં રાયન ઇન્ટરનેશનલ સ્કુલની શહેર-જિલ્લામાં પાંચ શાખા છે અને તેમાં ૧૧૩ થી વધુ બસ વિદ્યાર્થીઓના ટ્રાન્સપોર્ટેશન માટે દોડે છે અને ૨૦૦ થી વધુ ડ્રાઇવર-કંડકટર કામ કરે છે. હડતાળ પર ઉતરનાર ડ્રાઇવર-કંડકટરના કહેવા મુજબ અમને છેલ્લા કેટલાક સમયથી સમયસર પગાર કરવામાં આવતો નહિ હોવાથી હડતાળ પર ઉતરવાની ફરજ પડી હતી.